Jiří a Veronika založili špičkovú farmu v malom meste na východe. Ich mäso používajú najlepší slovenskí kuchári
- Kvalitné hovädzie mäso z východného Slovenska
- Jiří a Veronika založili špičkovú farmu
- „Nekvalitné mäso obsahuje kopu vody či antibiotík“
- Kvalitné hovädzie mäso z východného Slovenska
- Jiří a Veronika založili špičkovú farmu
- „Nekvalitné mäso obsahuje kopu vody či antibiotík“
V malom meste na východnom Slovensku existuje firma, ktorá spája tradičný prístup k poľnohospodárstvu s modernými štandardmi kvality. Reč je o spoločnosti Krava & Company, ktorá ponúka kvalitné hovädzie a teľacie mäso.
Spoločnosť dbá na prirodzenosť chovu a udržateľnosť. Ich filozofia nie je len o mäse, ale aj o systéme chovu, ktorý hlavne rešpektuje zvieratá, prírodu a zdravie zákazníkov.
Limuzína medzi kravami
Plemená kráv, ktoré firma chová, nazývajú na svojej oficiálnej stránke aj limuzínami medzi kravami. Kravy „limousine“ majú po celý svoj čas voľný výbeh na viac ako 3 000-hektárovej pôde. Celkovo sa tam pasie okolo 2 000 kráv tohto druhu.
Ako píšu na oficiálnom portáli, tento druh si vybrali pre vysokú kvalitu mäsa, ktoré vyniká tým, že má nízky podiel tuku. Ide o krehké a šťavnaté mäso, ktoré oceňujú nielen gurmáni či šéfkuchári po celom svete.
„Pre plemeno limousine je typická medeno-hnedá farba, menšia hlava a krátky krk. Chová sa najmä vo Francúzsku, kde ide o druhé najpočetnejšie jatočné plemeno. A práve odtiaľ sme si naše limuzíny doviezli aj my,“ píšu.
Krava & Company mení stereotyp o priemyselnej výrobe mäsa, ponúka poctivosť a tradíciu, doplnenú o rôzne inovácie. Ak hľadáš kvalitné mäso, ktoré obsahuje prospešné látky, ako sú bielkoviny, železo, selén, zinok a vitamíny E a B12, táto firma je skvelou voľbou.
View this post on Instagram
Ako spoločnosť vznikla a prečo práve na východnom Slovensku, sme sa porozprávali s majiteľmi spoločnosti Veronikou a Jiřím Zemanovcami.
- Aký je príbeh založenia spoločnosti?
- Prečo práve hovädzie mäso?
- V čom je ich mäso jedinečné?
- Aké ceny majú ich produkty?
Čo vás viedlo k tomu, aby ste založili firmu Krava & Company? Môžete nám priblížiť váš príbeh?
Túžili sme, aby sme aj na Slovensku mali dostupnú kvalitnú hovädzinu. Pustili sme sa naplno do vytvorenia Krava & Company, odvážne, možno aj naivne, avšak stále s túžbou ukázať, že mäso, ktoré je lokálne, chované s úctou k prírode a celoročne vonku, chutí lepšie ako dovozové.
A to sa ani nebavíme o nutričných benefitoch, ktoré boli jedným z najhlavnejších dôvodov, prečo začať podnikať v tomto odvetví. Chceli sme s manželkou Veronikou dať čo najviac nutrične hodnotné teľacie mäsko našim deťom.
Aký je váš hlavný cieľ alebo filozofia, pokiaľ ide o spracovanie mäsa?
Naša filozofia sa menila v priebehu rokov, ako sme sa menili aj my ako firma. Spočiatku bolo naším cieľom dodať na trh kvalitné mäso. Avšak postupom času sme zistili, že naše farmy spolu s výrobňou mäsa majú obrovský presah, a to nielen environmentálny, ale aj ako dedičstvo pre ďalšie generácie.
Čoraz viac sa zameriavame na spôsob, akým farmárčime. Prešli sme do ekologického poľnohospodárstva a momentálne sa sústredíme na to, aby sme pôdu nevysušovali naším pôsobením, ale zanechali ju „plnú života“. Taktiež sa snažíme spracovávať celého mladého býka tzv. from tail to nose.
Musíme to brať ako celok. Ide celkovo o chov, transport, porážanie a až následne spracovanie. Našou misiou bolo skvalitniť trh, ktorý slepo toleruje nekvalitu a profituje na úkor zdravia, humánnosti a prírody. A podarilo sa!
Kravičkám sme nasiali nové traviny a na poliach sme zasadili hrach, pšenicu a kukuricu. Základom je, že sa dobytok pasie v každom počasí a kŕmime ho vyváženou stravou, čo sa odráža na chuti a výživovej hodnote mäsa.
Prečo ste si vybrali na spracovanie práve hovädzie mäso?
Popravde, nad ničím iným sme ani neuvažovali. Bol to prirodzený vývoj našej túžby začať farmárčiť inak.
V článku sa po odomknutí dozvieš
- Aké produkty ponúkajú?
- Kde všade sa dajú kúpiť?
- S ktorými reštauráciami spolupracujú?
- Aké výzvy v podnikaní museli prekonať?
Po odomknutí tiež získaš
- Články bez reklám
- Neobmedzený prístup k viac ako 75 000 článkom
- Exkluzívne benefity
Čítaj viac z kategórie: Biznis a startupy
Zdroje: kravaco.sk , Instagram